section_heading: Politički angažman
paragraph_text: Članom Predsjedništva HDZ-a postaje 1993. do 1998., potom ponovno od 2017. godine. Godine 1995. izabran je za zastupnika u Trećem sazivu Zastupničkog doma Hrvatskog sabora (1995. – 2000.). Inicijator je Zakona o Hrvatskom studentskom zboru. Predsjednik Republike Hrvatske Franjo Tuđman imenuje ga 1998. pomoćnikom savjetnika Predsjednika za nacionalnu sigurnost (1998. – 2000.) te članom Predsjedničkog vijeća za unutarnju politiku, nacionalnu sigurnost i oružane snage (1999. – 2000.). Od 1998. do 2000. obnaša dužnost tajnika Vijeća Središnjeg odbora HDZ-a te je 1999. koordinirao osnivanje stranačkih zajednica unutar HDZ-a.